Diari Oficial de la Generalitat Valenciana


Sumari del DOGV 235, del 11-03-1985 (1985/804022)

DECRET 15/1985, de 14 de febrer, del Consell de la Generalitat Valenciana, pel qual es convoquen subvencions per a centres, serveis i programes dedicats a Serveis Socials de Base i Serveis Sectorials d'atenció a la tercera edat, disminuïts, drogodependents, família, infància i joventut, primera infància, transeünts, minories ètniques i d'altres sectors amb probleme socials i a persones físiques amb greus problemes socials carancials i beques per a disminuïts atesos a centres especialitzats.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/02/14/15/dof/vci/html**

### Dades del document

Número de DOGV
:   235

Data del DOGV
:   11-03-1985

Secció del DOGV
:   DISPOSICIONS GENERALS

Número del document
:   1985/804022


Data del document
:   14-02-1985

Organisme emissor
:   Conselleria de Sanitat, Seguretat Social i Treball

Tipus de document
:   Decret

Anàlisi jurídica

Decret 15/1985, de 14 de febrer, del Consell de la Generalitat Valenciana, pel qual es convoquen subvencions per a centres, serveis i programes dedicats a serveis socials de base i serveis sectorials d'atenció a la tercera edat, disminuïts, drogodependents, família, infància i joventut, primera infàcia, transeünts, minories ètniques i d'altres sectors amb problemes socials i a persones físiques amb greus problemes sociales, carencials i beques per a disminuïts atesos a centres especialitzats.  
Davant dels problemes socials que presenten sectors marginats de la societat com són: la població de la tercera edat; els disminuïts; els drogodependents; les famílies; menors i joves en situació d'abandó, carències econòmiques i inadaptació social, segons que disposa el paràgraf segon de l'article dotze de la Llei 10/ 1984, de 29 de desembre, de Pressupost de la Generalitat Valenciana per a 1985, hom considera oportú de convocar subvencions per al manteniment, activitats i equipament, conservació, reparació, reforma, ampliació, construcció i adquisició de centres, servies i programes, dedicats a l'atenció dels sectors enumerats i suport a Associacions i Federacions amb la mateixa finalitat.   
Resulta també prioritari de convocar ajudes per a la realització d'estudis i investigacions que permeten un millor coneixement dels distints aspectes (sociològics, psicològics, mèdics, pedagògics, econòmics, etc.), de la realitat social de la Comunitat Valenciana, tant des de l?òptica de la intervenció com de la prevenció, per tal que, coneixent la realitat social, s?hi influesca sobre les distintes causes que incideixen i provoquen la marginació social.   
D'altra banda, hi ha també problemàtiques personals que exigeixen una atenció individualitzada, per la qual cosa és necessari. la convocatòria d'ajudes individualitzades no periòdiques, que atenguen aquesta finalitat.   
Les ajudes esmentades seran concedides sempre dins de les possibilitats pressupostàries que la Conselleria de Sanitat, Seguretat Social i Treball té assignades a aquesta finalitat i segons que disposa aquest Decret.   
Alhora, cal regular la concessió d'ajudes periódiques per a disminuïts atesos a centres especialitzats que, encara que són gestionades per l'organisme estatal corresponent a hores d'ara, en correspon la tramitació a la Conselleria esmentada.   
En atenció d'aquests motius, a proposta del Conseller de Sanitat, Seguretat Social i Treball, i amb la deliberació prèvia del Consell de la Generalitat Valenciana, en reunió del dia 14 de febrer de 1985,   
DECRETE:   
Article 1.r  
Es convoquen les ajudes següents en matèria de Serveis Socials:   
1. Ajudes Institucionals   
-Serveis Socials de Base, en el concepte de manteniment.   
- Serveis Socials Sectorials d'atenció a disminuïts, tercera edat, família, infància i joventut, guarderies, drogodependències, minories ètniques, transeünts i d'altres, en els conceptes següents:   
\* Manteniment   
\*Equipament   
\*Conservació, reparació i reforma   
\*Construcció, adquisició, ampliació i reforma amb canvis d'ús   
2. Ajudes per a la investigació, en els conceptes de   
- Beques d'investigació   
- Estudis   
- Investigacions   
3. Ajudes individualitzades no periòdiques  
4. Beques per a disminuïts, atesos a centres especialitzats, en el conceptes de:   
\*Pròrrogues   
\*Noves   
CAPITOL I  
Ajudes Institucionals  
Article 2.n Ajudes per a manteniment de serveis socials de base.   
1. Concepte  
S'entendran per Serveis Socials de Base els que complesquen les funcions següents:   
A) Atenció a la problemàtica de caràcter social, individuals o col·lectiva dels residents a la zona d'actuació, amb valoració de les dificultats presentades, tot proporcionant-los la informació necessària, l'orientació cap a recursos adequats i realitzant tots els tràmits i les gestions escaients per a la solució del problema plantejat, realitzant o participant en els processos diagnòstics d'assistència i tractament que siguen necessaris i efectuant-ne un seguiment.   
B) La dinamització de la comunitat, afavorint la participació social en la recerca de solucions i en la gestió dels serveis i/o activitats, com a mitjà d'afavorir la presa de consciència dels problemes, creant i potenciant alternatives i serveis per als ciutadans de la zona, fomentant l'associacionisme, la cooperació social i el desenvolupament dels estils de convivència entre els membres del col·lectiu social.   
C) La programació i realització d'activitats d'animació social, campanyes preventives d'informació i mentalització sobre diferents problemàtiques, creant els recursos i les activitats que es consideren escaients per a la promoció social dels habitants de la zona i per donar alternatives al temps lliure, des de perspectives de promoció social i cultural.   
D) La planificació, programació i, en certs aspectes l'execució dels programes d'ajuda domiciliària de caràcter polivalent a implantar o ja implantats a la zona d'actuació.   
E) Coordinar els centres i serveis de caràcter social a la zona, amb assessorament tècnic, racionalització de prestacions i avaluació de funcionament.   
F) Assessorar, com a tècnics municipals en matèria social, en tots aquells projectes i/o programes d'interés, dins de l'àrea de competències, tot proposant, després dels estudis oportuns, la creació de recursos o activitats o, si s'escau, reformant els ja existents, adequant-ne l'ús cap a perspectives de prestació polivalents.   
G) Estudiar les necessitats i els recursos socials de la zona com a base dels programes i dels serveis que siguen abordats en el futur.   
H) Coordinar-se amb altres professionals municipals, per establir programes de treball conjunt dins de l'àmbit del benestar social.   
I) Coordinar-se amb la Direcció General de Serveis Socials i, a través d'aquesta, amb la Direcció General de Serveis Socials de la Conselleria de Sanitat, Seguretat Social i Treball, per garantir les línies d'actuació, els principis generals, els programes de treball a realitzar i les creacions de centres i recursos que, valorats conjuntament, hi siguen necessaris.   
J) Atendre la problemàtica sectorial que se'ls plantege en la mesura que no hi haja serveis específics a la zona.   
2. Sol·licitants   
Podran sol·licitar aquestes ajudes els Ajuntaments i/o   
Mancomunitats municipals de la Comunitat Valenciana que tinguen previstes estatutàriament les finalitats incloses en l'apartat 1 d'aquest mateix article.   
3. Composició dels .Serveis Socials de Base  
Els Serveis Socials de Base estaran integrats per un o diversos dels professional següents: Assistents Socials, Educadors, Psicòlegs, Pedagogs i Sociòlegs.   
4. Objecte de la subvenció  
A) L'ajuda s'atorgarà en concepte de subvenció per contribuir a les despeses ocasionades per salaris i Seguretat social dels professionals que siguen contractats per als Serveis Socials de Base. Quan l'àmbit territorial d'aquests siga intermunicipal, hom podrà subvencionar també despeses de desplaçaments.   
B) L'import de l'ajuda no ultrapassarà el 66 % del cost de les despeses de personal contractat per aquests conceptes durant l'any 1985.   
C) L'ajuda es podrà sol·licitar per la totalitat o part dels integrants del Servei Social de Base.   
D) L'ajuda no cobrirà les despeses causades per concepte de personal de plantilla, el finançament del qual ja estiga assumit per l'ens local.   
E) El personal contractat pels Ajuntaments i les Mancomunitats serà destinat exclusivament a funcions directament relacionades amb els objectius de la convocatòria, enquadrat en el corresponent Servei Social de Base.   
F) Els professionals de Serveis Socials que estiguen contractats amb anterioritat a la creació del Servei Social de Base pels Ens Locals, seran enquadrats funcionalment en aquests Serveis, sense que hom puga sol·licitar ajudes per a les despeses de llurs salaris i Seguretat Social, atés que ja han estat assumides pels Ens esmentats   
5. Contractació dels professionals   
La contractació dels professionals, el cost de la qual se subvenciona, se sotmetrà a les normes següents:   
-Seran contractats pels .Ajuntaments o Mancomunitats.   
-Els nous llocs de treball seran coberts mitjançant convocatòria pública. Del tribunal que qualifique els mèrits formarà part un representant de la Direcció General de Serveis Socials, de la Conselleria de Sanitat, Seguretat Social i Treball, així com representants dels Col·legis Professionals corresponents a les places convocades.   
6. Seguiment   
A) L'Ajuntament o Mancomunitat nomenarà, entre els membres de la Corporació, un responsable del compliment de les funcions assenyalades en l'apartat 1 d'aquest article, el qual quedarà compromés de remetre trimestralment informe de les activitats, segons model que serà facilitat.   
B) L'incompliment pels professionals dels objectius indicats en la disposició primera, ocasionarà la pèrdua de la subvenció.   
7. Exclusions   
No podran sol·licitar aquesta ajuda les Corporacions Locals previstes en l'apartat anterior, que, tot i haver rebut subvenció en anys anteriors d'aquesta Conselleria, no les hagen justificades totalment o parcial, segons les condicions de la concessió, tret que per escrit hagen manifestat les causes d?aquesta manca de justificació a la renúncia a aquella ajuda.   
Article 3.r Ajudes per a manteniment de Serveis Socials Sectorials   
1. Concepte   
A) L'ajuda s'atorgarà en concepte de subvenció per al manteniment i activitats de centres i serveis dedicats a l'atenció i el desenvolupament de programes de prevenció, assistència, integració i reinserció de:   
-Disminuïts  
-Tercera edat  
-Família, Infància i Joventut  
-Drogodependents  
-Transeünts, minories ètniques i altres grups marginats.   
Les ajudes per a activitats hauran de ser prèviament convingudes amb la Conselleria de Sanitat, Seguretat Social i Treball.   
B) Els centres d'atenció a la primera infància només podran sol·licitar ajudes pel concepte de manteniment.   
2. Sol·licitants  
A) Podran sol·licitar aquestes ajudes les Corporacions Locals, Federacions, Associacions, Cooperatives, Institucions i Centres especialitzats sense finalitats lucratives, als quals escaiga la titularitat del centre, del servei el desenvolupament de l'activitat per a la qual hom sol·licita la subvenció.   
B) Podran sol·licitar ajudes per a Centres de Primera Infància les entitats previstes en el paràgraf anterior, que reunesquen a més a més els requisits següents pel que fa al centre per al qual se sol·licita l'ajuda:   
a) Atendre menors de 4 anys en règim obert.   
b) Capacitat superior a 50 places, tret que s?hi acredite que els curs infantil de la localitat o del barri on estiga ubicat el centre, queda totalment atés amb un nombre menor de places, cosa que s'acreditarà mitjançant la corresponent certificació de l?Ajuntament respectiu.   
c) Cost d'estatge per assistit inferior a 9.700 pessetes mensuals en règim de pensió mitjana i 5.700 pessetes mensuals en règim extern.   
Els centres que superen el model esmentat podran ser subvencionats per aquelles places gratuïtes o semigratuïtes la renda de les quals "per càpita" de l'assistit siga inferior a 280.000 pessetes anuals.   
d) "Renda per càpita" dels assistits inferior a 280.000 pessetes, obtinguda en dividir els ingressos totals dels membres de la família pel nombre d'aquests.   
3. Prioritats   
A) Generals   
Tindran prioritat per a aquestes ajudes:   
-Els Serveis, les activitats i els programes d'àmbit de la Comunitat Valenciana, provincial, intercomarcal i comarcal, en l'ordre enumerat.   
-Els ens públics i les associacions o federacions, en aquest ordre, quan hi haja duplicitat entre els serveis o les activitats sol·licitades per dos o més sol·licitants.   
-Els programes globals de Serveis Socials que presenten els Ens Territorials i que contemplen accions integrades d'atenció a diversos sectors dels enumerats en l'apartat I d'aquest article i que són objecte d'aquesta convocatòria, o l'acció coordinada entre els diferents Serveis Sectorials.   
B) Especifiques   
A més a més de les anteriors, tindran prioritat:   
-En el cas de centres o serveis de tercera edat:   
\*Els que es dediquen a l'atenció de beneficiaris d'ajudes periòdiques del Fons d'Assistència Social.   
\*Els que es dediquen totalment o parcial a persones que necessiten ajuda per a les activitats de vida diària.   
- En el cas de centres o serveis per a disminuïts:   
\*Els centres o serveis d'estimulació precoç.   
\*Els Centres Ocupacionals.   
\*Les Residències.   
4. Exclusions  
Queden expressament exclosos d'aquestes ajudes:   
A) Quant a sol·licitants:   
a) Les institucions previstes en l'apartat 3.A) d'aquest mateix article que, havent rebut subvenció en aquests anys anteriors de la Conselleria de Sanitat, Seguretat Social i Treball, no les hagen justificades totalment o parcial, segons les condicions de concessió, tret que, per escrit, hagen manifestat les causes d'aquesta manca de justificació o la renúncia a aquella ajuda.   
b) L'Estat i Entitats de caràcter estatal.   
c) Les Entitats de Crèdit i les Caixes d'Estalvi.   
d) Les empreses privades que es dediquen a l'atenció dels seus empleats i familiars, o que hi ocupen fins el 75 % de la capacitat dels centres.   
e) Les institucions que s'inscriguen en el Registre de Guarderies Laborals.   
f) Els centres classificats com a docents per a Educació Pre-escolar o unitats d'aquesta naturalesa, dependentes de Centres Escolars de nivell superior o aquells que, sense aquest reconeixement, s'hi puguen considerar.   
B) Quant a conceptes:   
a) Les despeses d'actes commemoratius, socials, culturals, etc., que no siguen competència estricta de Serveis Socials.   
b) Les quotes a associacions o federacions.   
c) Els serveis específicament docents dels centres.   
d) Els serveis psicopedagògics.   
e) Les despeses de transport, jornades, cursets i altres d'anàloga entrada en les peticions de Primera Infància.   
f) En general, tots aquells que per la seua naturalesa puguen ser objecte d'atenció per altres organismes oficials.   
Article 4.t Ajudes per a equipament.   
1. Concepte  
L'ajuda s'atorgarà en concepte de subvenció per contribuir a l'equipament de centres i serveis d'atenció prevenció, integració i tractament, rehabilitació i assistència de família, transeünts, minories ètniques i d'altres toxicòmans i drogaaddictes, tercera edat i disminuïts.   
2. Sol·licitants  
Podran sol·licitar aquestes ajudes les Corporacions Locals, Institucions, Centres especialitzats, Associacions, Federacions i Cooperatives sense finalitats lucratives, als quals corresponga la titularitat del centre o del servei per al qual se sol·licita la subvenció.   
3. Prioritats  
A) Generals  
Tindran prioritat per beneficiar-se d'aquestes ajudes:   
-Els centres i serveis d'àmbit de la Comunitat Valenciana, provincial, intercomarcal, comarcal, i per l'ordre enumerat.   
-Els ens públics i les federacions i associacions, per aquest ordre, quan hi haja duplicitat entre dos o més sol·licituds.   
B) Especifiques  
A més a més dels anteriors, tindran prioritat:   
- En el cas de centres de tercera edat:   
\*Els que es dediquen a l'atenció de beneficiaris d'ajudes periòdiques del Fons d'Assistència Social.   
\*Els que es dediquen totalment o parcial a persones que necessiten ajudes per a les activitats de vida diària.   
- En el cas de centres per a disminuïts:   
\*Els centres o serveis d'estimulació precoç.   
\*Els centres ocupacionals.   
\*Les residències.   
4. Exclusions  
A) Queden expressament exclosos d'aquesta convocatòria:   
a) L'Estat o Entitats de caràcter estatal.   
b) Les entitats de crèdit i Caixes d'Estalvi.   
c) Les empreses privades que es dediquen a l'atenció dels seus empleats i familiars i que ocupen amb això el 75 % de la capacitat.   
d) Els centres o serveis docents.   
B) Alhora, hom no podrà sol·licitar subvenció per:   
a) Equipament subvencionat en exercicis anteriors. .  
b) Equipament adquirits amb anterioritat a la presentació de la sol·licitud.   
c) Equipaments per a obres en curs d'execució, la finalització de les quals no estiga prevista per a aquest exercici. En aquests casos podrà presentar-se la sol·licitud, però per a la concessió caldrà presentar imprescindiblement el certificat d'acabat d'obres.   
Article 5.é Ajudes per a conservació, reparació i reforma  
1 Concepte  
L'ajuda s'atorgarà en concepte de subvenció per contribuir a les despeses de les obres de conservació, reparació i reforma de centres dedicats a la prevenció, atenció integració, tractament, rehabilitació i/o assistència a la família; infància i joventut; transeünts, minories ètniques i altres, toxicòmans, drogaaddictes, vells i disminuïts, Associacions i Federacions amb la mateixa finalitat.   
2. Sol·licitants  
Podran sol·licitar aquestes ajudes les Corporacions Locals i les Institucions amb personalitat jurídica i sense finalitats lucratives, a les quals corresponga la titularitat del centre per al qual se sol·licita la subvenció.   
3. Prioritats  
Les establertes en l'apartat 3 de l'article 4.t  
4. Exclusions  
A) No podran ser beneficiaris d'aquestes ajudes:   
-L'Estat o Entitats de caràcter estatal.   
-Les Entitats de Crèdit (Caixes d'Estalvi, Bancs, Cooperatives de Crèdit, etc.).   
-Les empreses privades que disposen de serveis socials per als empleats i llurs famílies i que ocupen amb això fins el 75 % de la capacitat.   
B) No s'admetran sol·licituds de subvenció per a:   
-Obres acabades amb anterioritat a la sol·licitud.   
-Obres subvencionades en exercicis anteriors pel mateix concepte.   
-Obres auxiliades per altres entitats en més del 70 %.   
-Obres per a habilitar centres destinats a finalitats distintes de les previstes en aquesta convocatòria.   
Article 6.é Ajudes per a constricció, adquisició d'immobles, ampliació i reforma amb canvi d`Žus.  
1. Concepte  
A) L'ajuda s'atorgarà en concepte de subvencions per contribuir a les despeses de les obres de reforma amb canvi d'ús, ampliació, construcció i adquisició d'immobles de centres dedicats a la prevenció, atenció, integració, tractament, rehabilitació i/o asistència a la família, transeünts, minories ètniques i altres, toxicòmans, drogaaddictes, vells i disminuïts   
B) Aquestes ajudes seran prèviament concertades amb la Direcció General de Serveis Socials.   
2. Sol·licitants   
Podran sol·licitar aquestes ajudes les Corporacions Locals.   
3. Prioritats   
Les establertes en l'apartat 3 de 1'article 4.t   
4. Exclusions   
No s'admetran sol·licituds de subvenció per a:   
A) Obres acabades amb anterioritat a la sol·licitud.   
B) Obres subvencionades en exercicis anteriors pel mateix concepte.   
C) Obres auxiliades per altres entitats en més del 70%.   
CAPITOL II  
Ajudes per a investigació  
Article 7.é Ajudes per beques d?investigació  
1. Concepte   
Les ajudes s'atorgaran en concepte de beques anuals per abordar l'estudi dels temes que s'especificaran en l'apartat 5 d'aquest article.   
2. Sol·licitants   
Podran optar-hi llicenciats en Ciències Econòmiques, Ciències Empresarials o Professors Mercantils.   
3. Durada   
El període de fruïment de les beques serà d'un any a partir de la concessió. La incorporació dels becaris a les activitats d'investigació serà immediata.   
Durant aquest temps hom haurà de completar totalment el tema d'investigació encomanat.   
4. Nombre de beques i dotacions   
Les beques es convoquen en nombre de quatre, i són dotades amb 70.000 pessetes mensuals. Igualment inclouen una assegurança d'assistència mèdica per als becaris que no en tinguen per altres vies.   
Els becaris percebran la dotació econòmica de la manera següent. 55.000 pessetes a mesos vençuts i la resta (180.000) a la presentació i aprovació de l'informe final.   
5. Temes becats   
-Estructura econòmica dels Serveis Socials. Es pretén estudiar el finançament públic i privat i la despesa en prestació i serveis del Serveis Socials en la Comunitat Valenciana, per tal d'obtenir un balanç econòmic i recomanacions d'actuació.   
-Mòduls de finançament en el manteniment de centres en les diverses àrees de Serveis Socials.   
Es pretén, a través de l'estudi comparatiu de necessitats i cost, arribar a establir mòduls econòmics per al manteniment de qualsevol classe de centre, que servesquen de base en els convenis a subscriure entre la Conselleria de Sanitat, Seguretat Social i Treball i els titulars de centres i serveis.   
-Aplicació del Pla General als centres i entitats de Serveis Socials en la Generalitat Valenciana.   
Es tracta de plantejar un model vàlid per a l'elaboració de pressupostos per programes, aportant tots els instruments necessaris. Com a exemple, s'aplicarà als pressupostos de Serveis Socials de 1986.   
6. Obligacions dels becaris   
A) Aquestes beques són incompatibles amb qualsevol altra beca o ajuda, i amb l'exercici d'una activitat laboral regular. La infracció d'aquesta regla autoritzarà la Conselleria de Sanitat , Seguretat Social i Treball a cancelar l'ús de la beca.   
B) Els becaris efectuaran el treball encomanat preferentment en els locals de la Direcció General de Serveis Socials, i amb l'assessorament del Servei d'Estudis, Planificació i Relacions, davant del qual presentaran un informe mensual de la marxa del treball.   
C) La Conselleria de Sanitat, Seguretat Social i Treball s'encarregarà de resoldre les incidències que es puguen produir durant el període d'ús de la beca, i podrà deixar-la sense efecte en cas que es produesca incompliment de les obligacions per part dels becaris, o que el desplegament dels estudis encomanats no es considere satisfactori, a conseqüència dels informes mensuals presentats   
Article 8.é Ajudes per a estudis  
1. Concepte   
Les ajudes s'atorgaran en concepte de subvenció per a estudis sobre temes en matèrie de Serveis Socials i Benestar Social, que seran desplegats per Ordre.   
2. Sol·licitants   
Podran sol·licitar aquestes ajudes els alumnes de l'últim cicle o postgraduats en els darrers tres anys de qualsevol Facultat o Escola Universitària. La presentació de treball podrà ser desplegada de forma individual o en grup.   
3. Quantia de les ajudes   
Cada ajuda d'estudis estarà dotada amb una quantia de 100.000 pessetes, que podrà ser elevada, si cal, fins a un màxim de 150.000 pessetes.   
4. Titularitat dels estudis   
A) Els estudis quedaran en propietat de la Generalitat Valenciana, dipositats en la Direcció General de Serveis Socials, la qual podrà publicar-los totalment, o en part, fent-hi constar el nom. de l'autor o autors.   
B) Els beneficiaris d'aquestes ajudes es comprometen a deixar constància del patrocini de la Direcció General de Serveis Socials de la Conselleria de Sanitat, Seguretat Social i Treball, de la Generalitat Valenciana en totes les publicacions que en facen, basades en estudis subvencionats o fent-ne esment, i hauran de demanar prèviament l'autorització escrita d'aquella.  
C) La Direcció General de Serveis Socials, a través del seu Servei d'Estudis, Planificació i Relacions, podrà requerir informació sobre la marxa i la realització de l'estudi, i utilitzar-ne els resultats obtinguts, en la forma que considere oportuna.   
Article 9.é Ajudes per a la investigació  
1. Concepte  
Les subvencions ténen per objecte de fomentar la investigació i els estudis dirigits a millorar el coneixement de la situació social de la Comunitat Valenciana, per tal d'ajudar a un millor tractament. A títol indicatiu, s'assenyalen les següents àrees d'estudi o investigació: minusvàlids, ancians, benestar familiar, infància, joventut, toxicomania acció comunitària.   
2. Sol·licituds   
Podran sol·licitar aquestes subvencions els Centres, Associacions o Institucions que tinguen personalitat jurídica, no tinguen finalitats lucratives i acrediten capacitat de dur a terme els fins d'aquesta convocatòria, i les persones individuals o grups de professionals.   
3. Prioritats   
La Conselleria de Sanitat, Seguretat Social i Treball, en l?Ordre de desplegament d'aquest Decret , indicarà els temes d'investigació que es consideren prioritaris.   
4. Titularitat   
A) Les investigacions quedaran en propietat de la Generalitat Valenciana, i seran dipositades en la Direcció General de Serveis Socials, la qual podrà publicar-los totalment, o en part, fent-hi constar el nom. de l'autor o autors.   
B) Els beneficiaris d'aquestes ajudes en comprometen a deixar constància del patrocini de la Direcció General de Serveis Socials de la Conselleria de Sanitat Seguretat Social i Treball, de la Generalitat Valenciana, en totes les publicacions que en facen, basades en les investigacions subvencionades o fent-hi esment, i hauran de demanar prèviament autorització escrita d'aquella.   
C) La Direcció General de Serveis Socials, a través del seu Servei d'Estudis, Planificació i Relacions, podrà requerir informació sobre la marxa i la realització de la investigació, i fer ús dels resultats obtinguts en la forma que considere oportuna.   
CAPITOL III  
Ajudes individualitzades no periòdiques  
Article 10  
Es consideren ajudes individuals no periòdiques les que es destinen exclusivament a persones físiques i no a una entitat, institució o centre, i s'atorguen una sola vegada en l'exercici econòmic.   
1. Concepte   
A) Seran objecte totes aquelles que, a criteri de la Conselleria de Sanitat, Seguretat Social i Treball, suposen remeiar una situació de greu i urgent necessitat , sense que siguen possibles altres solucions, i es concreten en el finançament de despeses per:   
-Aparells ortopèdics, pròtesis, medicament i tractaments quan el pagament no pertoque a la Seguretat Social.   
-Alimentació   
-Despeses d'aigua, gas, energia elèctrica i lloguer, sempre que mitjance requeriment d'impagat, per escrit, dels subministradors dels serveis o arrendadors de l'immoble.   
B) Atés el caràcter d'excepcionalitat d'aquesta ajuda, caldrà demostrar que, abans de sol·licitar-la, s'han exhaurit les vies normals de solució i que s'hi acudeix com a últim recurs.   
2. Sol·licitant   
-Podran sol·licitar aquestes ajudes les persones que es troben en situació de greu necessitat per malaltia, mancances familiars o socioeconòmiques.   
3. Exclusions   
A) No podran optar a aquestes ajudes:   
-Les persones que hagen obtingut ajudes pel mateix concepte i quantia d'altres organisme durant el temps d'aquesta convocatòria.   
-Les persones la "renda per càpita" de la família de les quals siga superior a 280.000 pessetes anuals.   
B) Queden igualment excloses d'aquesta convocatòria les peticions per a:   
-Tributs de tota mena, inclosos les taxes o preus que perceben els Ajuntaments per subministrament d'aigua o energia elèctrica.   
-Tractament psicopedagògics.   
-Quotes de la Seguretat Social.   
-En general, totes aquelles l'atenció de les quals siga clara competència d'altres organismes.   
CAPITOL IV  
Beques per a disminuïts atesos en centres especialitzats  
Article 11. Beques noves  
1. Concepte   
Les ajudes es concediran en concepte de subvenció per a ajudar al sosteniment de les persones afectades per una disminució o una associació de disminucions, previsiblement permanents, que limiten greument les capacitats físiques, psíquiques i sensorials i que necessiten, per això mateix, l'atenció en un centre específic.   
2. Sol·licitants   
Podran sol·licitar aquestes ajudes els disminuïts que complesquen aquests requisits:   
A) Estar afectat per una disminució o una associació de disminucions, previsiblement permanents, que limiten greument les capacitats físiques, psíquiques i sensorials, segons dictamen emés per les Direccions Provincials de l'Institut Nacional de Serveis Socials (INSERSO).   
B) No posseir cap altra beca o ajuda de la mateixa naturalesa i finalitat i de quantia igual o superior a la que pertocaria amb càrrec al Fons d'Assistència Social.   
C) No fruir gratuïtament i simultània de serveis que cobresquen els mateixos supòsits i necessitats per a la qual se sol·licita la beca.   
D) Quan hom percebe beques o ajudes de la mateixa naturalesa o finalitat, però de menor quantia, podrà ser concedida la beca per la diferència entre aquella i la que pertocaria amb càrrec al Fons d'Assistència Social.   
E) Estar atés o haver sol·licitat l'ingrés en:   
-Un centre privat reconegur per l'Estat o Comunitat Autònoma.   
-Un centre dependent de l'Administració Institucional de la Sanitat Nacional.   
-Un centre dependent de l'Institut Nacional d'Assistència Social.   
-Un centre reconegut per l'Estat o Comunitat Autònoma i dependent de Corporacions Locals (Diputació, Ajuntaments i Mancomunitats).   
-Un centre dependent o subvencionat totalment o parcial pel Ministeri d'Educació i Ciència o Conselleria de Cultura, Educació i Ciència, per aquells serveis complementaris no coberts per l'esmentat organisme.   
F) Formar part d'una família la ?renda per càpita" de la qual, per any, no siga superior a 280.000 pessetes o, si fa al cas, quan visca independentment el sol·licitant, que aquest no percebe per al seu benefici exclusiu uns ingressos anuals superiors al límit esmentat.   
Article 12. Pròrrogues  
1. Concepte   
Es consideraran prorrogues de beques les ajudes previstes en l'article anterior, quan hagen estat percebudes en l'any 1984.   
2. Sol·licitants   
Podran sol·licitar aquestes ajudes els disminuïts que, a més dels requisits establerts en l'apartat 2 de l'article 11, hagen estat beneficiaris d'aquestes beques durant l'any 1984.   
Article 13. Normes comunes a les beques noves i pròrrogues de disminuïts   
1. Periode de vigència; meritació i quantia de les beques.   
A) L'ajuda es concedirà, si s'escau, des de l'1 de gener fins al 31 de desembre de 1985.   
B) Les ajudes seran acreditades pel període d'assistència dels beneficiaris en als centres respectius, els quals hauran de comunicar a la Direcció General de Serveis Socials les baixes i altes de disminuïts que s'hi produesquen, immediatament després.   
C) Les quanties mensuals d'aquestes beques per a l'any 1985 seran les indicades a continuació, tenint en compte la naturalesa del centre en què són atesos els beneficiaris:   
-En centres privats reconeguts per l'Estat o Comunitat Autònoma: 8.000 pessetes als interns i 7.000 pessetes als mèdio-pensionistes.   
-En centres dependents de l'Administració Institucional de la Sanitat Nacional: 5.000 pessetes si estan en règim d'internat, i 4.000 pessetes als mèdio-pensionistes.   
-En centres dependents de l'Institut Nacional d'Assistència Social: 5.000 pessetes si estan en règim d'internat, i 4.000 pessetes als mèdio-pensionistes.   
-En centres reconeguts per l'Estat i dependents de les Corporacions Locals: 3.500 pessetes quan els beneficiaris són atesos com a interns, i 3.000 pessetes si es troben com a mèdio pensionistas.   
-En centres de pendents o subvencionats totalment o parcial pel Ministeri d'Educació i Ciència: 7.000 pessetes als mèdio-pensionistes i 8.000 pessetes als interns.   
2. Destinació de les beques   
Els representants autoritzats dels Centres on siguen atesos els beneficiaris d'aquestes beques, destinaran l'import a sufragar les despeses ocasionades per l'assistència a aquells.   
CAPITOL V  
Normes comunes a totes les ajudes i subvencions  
Article 14  
La sol·licitud i la tramitació de les subvencions seran regulades per Ordre de la Conselleria de Sanitat, Seguretat Social i Treball.   
Article 15  
Les corporacions locals que sol·liciten ajudes per al manteniment de Serveis Socials de base o per a l'execució de programes sectorials que es proposen de desplegars, podran formalitzar un conveni en la forma i condicions que determine la Conselleria de Sanitat, Seguretat Social i Treball.   
Article 16  
Els municipis amb més de 10.000 habitants i que disposen de professionals de Serveis Socials, dependents de l'Ajuntament, podran sol·licitar conveni amb la Conselleria de Sanitat; Seguretat Social i Treball per a l'adjudicació de les ajudes individualitzades no periòdiques previstes al Capítol III, dins del seu àmbit territorial, per la qual cosa hauran de respectar els requisits establerts en aquest Decret per a les esmentades ajudes i formalitzar conveni en la forma i condicions que determine la Conselleria de Sanitat, Seguretat Social i Treball.   
DISPOSICIONS FINALS  
Primera  
Queda autoritzat el Conseller de Sanitat, Seguretat Social, i Treball a l'adopció de les disposicions reglamentàries i altres resolucions que necessite l'aplicació i el desplegament d'aquest Decret.   
Segona  
Aquest Decret entrarà en vigor el mateix dia en que siga publicat al Diari Oficial de la Generalitat Valenciana.   
València, a 14 de febrer de 1985.   
El President de la Generalitat,  
JOAN LERMA I BLASCO  
El Conseller de Sanitat, Seguretat Social i Treball,  
MIQUEL A. MILLANA I SANSATURIO


Còpia Permalink ELI